જોયું ? કવિને માત્ર સુખ અને સુખ મળે છે તો એ ય નથી જોઇતું. વાહ ….એમને દુ:ખ પણ જોઇએ છે. એ દુ:ખ સામે ચાલીને માગે છે. એ શું કામ આવું ઇચ્છતા હશે ? દેવોને પણ સ્વર્ગમાં સતત સુખ અને સુખ મળે છે એટલે તો એ ય પણ ધરતી પર અવતરવાતલસતા નહિ હોય ને ? જો દુ:ખ હોય તો જ સુખનો મહિમા છે. સતત સુખ માણસને અબોખું પડી જતું હોય છે. તમને કાયમ અમુક પ્રકારની સુવિધાઓ અવિરત રીતે મળતી જ રહે તો તમે પણ એનાથી કંટાળી જાઓ એવું પણ બની શકે છે. કવિએ અહીં દુ:ખનો મહિમા ગાવાનો પ્રયાસ કરેલ છે અને તે એટલો જ સાચો પણ છે.